Nu lăsa masca jos în fața COVID. Care sunt cele mai comune situații în care poți lua virusul.
Directorul medical de la un spital din Brașov a făcut o listă cu situațiile în care putem lua COVID. Poartă mască, mai nou și în spațiile publice. Dacă nu ți-e frică de virus, măcar de amendă.
Când ești cel mai vulnerabil, poate fără să-ți dai seama, în fața coronavirusului? Directorul medical al Spitalului de Boli Infecțioase din Brașov, Andreea Moldovan, a făcut o listă cu situațiile posibile.Andreea Moldovan: "Mâncatul împreună, clar fără mască, în spații închise și apropiate, fumatul la colț cu poveștile de rigoare, statul în același birou închis, neaerisit, cu "încă doar 1-2 persoane" și fără mască, manipularea cu mâini murdare a măștii, sintagma "doar acum am dat jos masca" sau "numai 5 minute ca să pot respira bine", mersul în aceeași mașină fără mască pot fi acel călcâi al lui Achile pentru infectare".Bine, vorba vine călcâi că e ditamai piciorul. Prin urmare, poartă mască mereu și lasă-i în pace pe cei "fără botniță". Selecția naturală nu e un proces apărut în secolul ăsta.